William F. Albright

William Foxwell Albright (født 24. mai 1891, død 19. september 1971)Biografiske detaljer i NNDBs database var en amerikansk arkeolog, bibelforsker, filolog, og fagmann på oldtidskeramikk. Fra tidlig på 1900-tallet og fram til sin død var han domprost for bibelarkeologer og særskilt anerkjent som grunnleggeren av den bibelske arkeologibevegelsen. Hans student George Ernest Wright fulgte i hans fotspor som leder for denne bevegelsen, mens andre, særlig Frank Moore Cross, Raymond E. Brown, og David Noel Freedman, ble internasjonale ledere i studiet av Bibelen og oldtidens Midtøsten, inkludert nordvestlig semittisk epigrafi og paleografi.

 Biografi 
Albright ble født i Coquimbo i Chile som den eldste av seks søsken av den amerikanske evangelikanske metodistmisjonæren Wilbur Finley Albright og hans kornisk-amerikanske hustru Zephine Viola Foxwell.Rowse, A.L. (1969): The Cousin Jacks: The Cornish in America. Charles Scribner’s Sons, New York. Albright studerte ved Upper Iowa University.McKim, Donald K. (2007): "Albright, William Foxwell" i: Dictionary of major biblical interpreters (2. utg.). Downers Grove, Ill.: IVP Academic. ISBN 978-0-8308-2927-9. s. 103. Han giftet seg med dr. Ruth Norton i 1921 og de fikk fire sønner. Han mottok sin Ph.D. fra Johns Hopkins University i Baltimore, Maryland, i 1916 og tok et professorat der i 1927, forble som W. W. Spence-professor i semittiske språk fra 1930 og fram til hans avgang i 1958. Han var også direktør for Den amerikanske skolen for orientalsk forskning i Jerusalem i årene 1922–1929, 1933–1936, og gjorde viktig arkeologisk feltarbeid ved israelske steder som Gibea (Tell el-Fûl, 1922) og Tell Beit Mirsim (1933–1936).Biographical notes , Library of the American Philosophical Society

Albright ble kjent for allmennheten i hans rolle i stadfestingen av Dødehavsrullene som ble funnet i 1948,Keiger, Dale (2000): «The Great Authenticater», Johns Hopkins Magazine men fikk sitt forskeromdømme som ledende teoretiker og praktiker av bibelarkeologi, «den grenen av arkeologien som setter lys på den sosiale og politiske strukturen, de religiøse konseptene og praksisen, og andre menneskelig aktiviteter og forhold som er funnet i Bibelen, eller vedrører folk som er nevnt i Bibelen.» Bradshaw, Robert I.: «Archaeology and the Patriarchs», bibl.org Albright var imidlertid ikke en bibelsk litterat; hans Jahve og gudene i Kanaan, eksempelvis, fremmet det syn at israelittenes religion hadde utviklet seg fra polyteisme til en monoteisme som så på Gud som deltagende i historien — et syn helt i henhold med flerkildeteorien (den litterær-kritiske kildesondringshypotese) og hovedstrømningens oppfatning om de foregående to århundrene med bibelkritikk.Comment in review of Mark S. Smith's The Early History of God: Yahweh and the Other Deities in Ancient Israel 

Selv om han først og fremst var en bibelarkeolog, var Albright kyndig på mange felt som kom med bidrag til bortimot alle felt innenfor oldtidsforskningen i Midtøsten: et eksempel er en publikasjon i BASOR 130 (1953) titulert «New Light from Egypt on the Chronology and History of Israel and Judah», hvor han etablerte at Shoshenq I — den bibelske Sjisjak — kom til makten i oldtidens Egypt en gang mellom 945 og 940 f.Kr.

Han var en profilert forfatter og hans fremste verker omfattet Yahweh and the Gods of Canaan (1968), The Archaeology of Palestine: From the Stone Age to Christianity (1949), og The Biblical Period from Abraham to Ezra (1963). Han redigerte også Anchor Bible-seriens bind på Jeremias bok, Evangeliet etter Matteus og Johannes' åpenbaring

Gjennom hele sitt liv ble Albright beæret med tallrike priser, æresdoktorgrader, og medaljer, og blitt beæret med en særskilt hedersbevisning for Jerusalem som den første ikkejøde.Meyers, Eric M. (1997): The Oxford encyclopedia of archaeology in the Near East, bind 1. Oxford University Press. s. 61 Han ble valgt som fellow av American Academy of Arts and Sciences i 1956.«Book of Members, 1780-2010: Chapter A» (PDF) American Academy of Arts and Sciences. Etter sin død forsatte hans arv da en rekke forskere, inspirert av hans arbeid, ble spesialiserte i de områder som Albright hadde vært pioner i. Den amerikanske skole for orientalsk forskning er i dag kjent som Albright Institute of Archaeological Research for å hedre hans stor bidrag til dette feltet.UXL Newsmakers, hos Findarticles.com

 Innflytelse og arv 
Albrights utgivelser i Annual of the American Schools of Oriental Research, 1932, av hans utgravninger i Tell Bir Mirsim, og ytterligere beskrivelser av bronsealder- og jernalderlagene ved steet i 1938 og 1943, markerte et betydelig bidrag til den profesjonelle dateringen av steder basert på keramiske typologier, en som fortsatt er i bruk i dag med kun mindre endringer. «Med dette arbeidet gjorde Albright israelsk arkeologi til en vitenskap framfor hva det tidligere hadde vært: utgraving hvor detaljene er mer eller mindre velbeskrevet i et indifferent kronologisk rammeverk som er så generelt som mulig og ofte fullstendig feil.» G.E. Wright, sitert i UXL Newsmakers, hos Findarticles.com

Som redaktør av Bulletin of the American Schools of Oriental Research mellom 1931 og 1968, fikk Albright stor innflytelse over både bibelforskningen og palestinsk arkeologi, en innflytelse ytterligere utvidet av hans profilerte forfatterskap og utgivelser (over 1100 bøker og artikler). Albright benyttet denne innflytelsen til å fremme «bibelarkeologi» hvor arkeologens oppgave ble vurdert som «å belyse, å forstå og i deres største eksesser, å ‘bevise’ Bibelen.» Lynn Tatum, review of William G. Dever «Recent Archaeological Discoveries and Biblical Research» i: The Jewish Quarterly Review, New Ser., Vol. 85, No. 3/4 (Jan. - Apr., 1995), s. 464-466, at JSTOR I dette var Albrights amerikanske evangeliske oppvekst åpenbart. Han insisterte eksempelvis på at «stort sett er bildet i Første Mosebok historisk, og det er ingen grunn til å tvile på den generelle nøyaktigheten i de biografiske detaljene» (det vil si figurer som Abraham. Tilsvarende hevdet han at arkeologi hadde bevist vesentlig historisk korrekthet i Andre Mosebok, og erobringen av Kanaan som beskrevet i Josvas bok og Dommernes bok.

I årene etter hans død har Albrights metoder og konklusjoner i økende blitt diskutert. Bibelarkeologen William Dever har notert at «[Albright's] sentrale teser har alle blitt snudd, delvis ved ytterligere framgang i bibelkritikken, men hovedsakelig i fortsatt arkeologisk forskning av yngre amerikanere og israelere som han selv ga oppmuntring og støtte... Ironien er, i det lange løp, det vil ha vært nyere ‘sekulær’ arkeologi som bidro mest til bibelsk forskning, ikke ‘bibelarkeologi’.» Dever, William (Mars 1993): «What Remains of the House that Albright Built?» i: The Biblical Archaeologist, Vol. 56, No. 1

Bibelforskeren Thomas L. Thompson har slått fast at metodene til «bibelarkeologien» har også blitt foreldet: «[Wright and Albrights] historiske fortolkninger kan ikke gjøre krav på å være objektive, utgår som den gjør fra en metodologi som forstyrrer sine data ved selektivitet som er knapt representativ, som overser den enorme mangelen på data for historien i det tidlige andre millennium, og som med overlegg etablerer hypoteser basert på grunnlag av bibeltekster som ikke er undersøkt, å bli bevist av slik (for denne perioden) meningsløs matematisk vilkår som ‘rimelighetens balanse’...» Thompson, Thomas (2002): The Historicity of the Patriarchal Narratives: The Quest for the Historical Abraham. Valley Forge, Pa: Trinity Press International. ISBN 1-56338-389-6. s. 7.

 Bibliografi (utvalg) 

 The Archaeology of Palestine: From the Stone Age to Christianity (1940"William Foxwell Albright" in Je m'appelle Byblos, Jean-Pierre Thiollet, H & D, 2005, s.249., rev. 1960)
 The Biblical Period from Abraham to Ezra (1963)
 Yahweh and the Gods of Canaan: An Historical Analysis of Two Contrasting Faiths (1968)
 «Interesting finds in tumuli near Jerusalem» (April 1923) i: Bulletin of the American Schools of Oriental Research 10, s. 1–3. doi:10.2307/1354763. JSTOR 1354763.
 «New Light from Egypt on the Chronology and History of Israel and Judah»  (1953) i: Bulletin of the American Schools of Oriental Research 130 (130), s. 4–11. doi:10.2307/3219011. JSTOR 3219011.
Totalt forfatterskap
 Freedman, David Noel; MacDonald, Robert B.; Mattson, Daniel L. (1975): The Published Works of William Foxwell Albright: A Comprehensive Bibliography. Cambridge, Mass.: American Schools of Oriental Research.

 Referanser 

 Litteratur 
 Davis, Thomas W. (2004): Shifting Sands: the Rise and Fall of Biblical Archaeology. New York: Oxford University Press. ISBN 0-19-516710-4.
 Long, Burke O. (1997): Planting and Reaping Albright: Politics, Ideology, and Interpreting the Bible. University Park, Pa.: Pennsylvania State University Press. ISBN 0-271-01576-4.
 Running, Leona G., & Freedman, David Noel (1991, c 1975): William Foxwell Albright: A Twentieth-Century Genius. Berrien Springs, Mich.: Andrews University Press. ISBN 0-8467-0071-9.
 Feinman, Peter D. (2004): William Foxwell Albright and the Origins of Biblical Archaeology. Berrien Springs, Mich.: Andrews University Press. ISBN 1-883925-40-1.
 Van Beek, Gus W. (1989): The Scholarship of William Foxwell Albright: An Appraisal. Atlanta, Ga.: Scholars Press. ISBN 1-55540-314-X. «Papers delivered at the Symposium 'Homage to William Foxwell Albright', the American Friends of the Israel Exploration Society, Rockville, Maryland, 1984.»
 Elliott, Mark (2002): Biblical Interpretation Using Archeological Evidence, 1900-1930. Lewiston, N.Y.: E. Mellen Press. ISBN 0-7734-7146-4.
 Finkelstein, Israel & Silberman, Neil Asher (2001): The Bible Unearthed: Archaeology's New Vision of Ancient Israel and the Origin of its Sacred Texts. The Free Press, a division of Simon and Schuster. ISBN 0-684-86912-8.
 Grena, G.M. (2004): LMLK — A Mystery Belonging to the King vol. 1. Redondo Beach, Calif.: 4000 Years of Writing History. ISBN 0-9748786-0-X.

 Eksterne lenker 
 AIAR, offisielt nettsted
 William Foxwell Albright, in Historical Handbook of Major Biblical Interpreters

Kategori:Arkeologer fra USA
Kategori:Bibelforskere
Kategori:Bibelarkeologer
Kategori:Professorer ved Johns Hopkins University
Kategori:Alumni fra Johns Hopkins University
Kategori:Personer fra USA født i Chile
Kategori:Personer fra Coquimbo
Kategori:Fødsler i 1891
Kategori:Dødsfall i 1971